ฝังเข็มมาได้ปีกว่าๆแล้วค่ะแล้วเวลามีไรกับแฟนหลั่งข้างในพอมีไรกับแฟนแล้วผ่านมาอาทิตสองอาทิตเริ่มมีอาการหน่วงๆท้องหายใจถี่ปัสวะบ่อยกินอาหารเยอะขึ้นเหนื่อยง่ายขึ้นอาการแบบนี้จะตั้งครรถ์ไหมค่ะ
สวัสดีค่ะ ยาฝังคุมกำเนิดนั้น ถือว่ามีประสิทธิภาพดีมากในการป้องกันการตั้งครรภ์ โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ประมาณ 0.05% เท่านั้นอย่างไรก็ตาม เนื่องจากยาฝังก็ไม่สามารถป้องกันการตั้งครรภ์ได้ 100% ดังนั้น แนะนำควรลองตรวจหาการตั้งครรภ์ดูก่อน หากตรวจไม่พบ อาการต่างๆ ที่เป็นอยู่ คือ หน่วงท้อง หายใจถี่ ปัสสาวะบ่อย กินอาหารเยอะขึ้น เหนื่อยง่าย ก็จะไม่ใช่อาการของการตั้งครรภ์ แต่อาจเกิดจากสาเหตุอื่นๆ เช่น มีความเครียด วิตกกังวล หรืออาจเกิดจากมีมดลูกอักเสบ มีภาวะไทรอยด์ฮอร์โมนผิดปกติ เป็นต้น ดังนั้น หากตรวจไม่พบการตั้งครรภ์ และยังคงมีอาการเหล่านี้ต่อเนื่อง ก็ควรไปพบแพทย์เพื่อตรวจค่ะ